Offentligt forsørgede under folkepensionsalderen (kvt.) 1. kvt. 2016

Fra fjerde kvartal 2015 til første kvartal i år faldt antallet af offentligt forsørgede 16-64-årige, eksklusive SU-modtagere, med 12.500 personer til i alt 747.800. Antallet toppede i første kvartal 2010, og siden har der været en støt faldende tendens. I alt er antallet af offentligt forsørgede 16-64-årige faldet med 96.300 personer i perioden. Antallet af SU-modtagere har været kraftigt stigende siden udgangen af 2008, og alene siden første kvartal 2010 har der været en stigning på 94.300 personer. Det seneste kvartal er antallet af SU-modtagere dog faldet med 1.100 personer, så der i første kvartal er 324.400 modtagere. Alle opgørelser af personer er omregnet til fuldtidsmodtagere og korrigeret for normale sæsonudsving.

Færre nettoledige

Siden fjerde kvartal 2015 er antallet af nettoledige faldet med 5.200 personer til i alt 91.800, hvilket svarer til et fald på 5 pct.

Lidt flere i fleksjob

Antallet af personer i fleksjob er siden fjerde kvartal 2015 steget med 1.100 til 57.900 i alt, hvilket svarer til en stigning på 2 pct. Her skal man dog være opmærksom på, at den nye fleksjobordning skaber flere fleksjob, hvor det ugentlige timetal er meget lavt, samt at personer i disse fleksjob tæller fuldt med i fuldtidsopgørelserne af personer på offentlig forsørgelse, se fodnote 3 i tabellen.

Færre modtager barsels- og sygedagpenge

Siden fjerde kvartal 2015 er antallet af barselsdagpengemodtagere faldet med 2.100 til 45.000, mens antallet af sygedagpengemodtagere er faldet med 1.900 til 52.500. Det skal dog bemærkes, at de seneste kvartalstal for disse ordninger kan være undervurderede, se anmærkningen til tabellen.

Færre trækker sig tidligt tilbage fra arbejdsmarkedet

Også antallet af tilbagetrukne fra arbejdsmarkedet er faldet med 6.600 personer til i alt 288.200 siden fjerde kvartal 2015. Dette fald skyldes, at der er 4.000 færre på førtidspension, 2.400 færre på efterløn og 200 færre på fleksydelse.

Stadig flere personer deltager i ressourceforløb og jobafklaringsforløb

Siden fjerde kvartal 2015 er antallet af personer i ressourceforløb steget med 1.100 til 13.500, hvilket svarer til en stigning på 9 pct. Jobafklaringsforløb er steget med 1.000 personer til 11.900, hvilket ligeledes svarer til en stigning på 9 pct.

Offentligt forsørgede, 16-64-årige, sæsonkorrigeret 2015 2016 1. kvt. 2. kvt. 3. kvt. 4. kvt. 1. kvt. fuldtidsmodtagere I alt uden SU-modtagere 767950 767232 763409 760242 747765 Nettoledige i alt 104754 103574 101708 96948 91772 Ledige dagpengemodtagere 76744 76353 75542 71120 66744 Ledige kontanthjælpsmodtagere 28010 27221 26166 25828 25028 Feriedagpenge 4865 4609 4539 4588 4158 Vejledning og opkvalificering i alt1 36124 37797 39155 39099 38704 Vejledning og opkvalificering (d) 3501 3536 3422 3618 3780 Vejledning og opkvalificering (k) 31789 33277 34621 34348 33672 Jobrettet uddannelse (d)2 835 984 1112 1133 1252 Støttet beskæftigelse i alt 90590 91016 90433 92179 92932 Virksomhedspraktik(d) 2923 3134 3122 3479 3452 Virksomhedspraktik(k) 15935 16522 17064 17585 18221 Nytteindsats (k) 1603 1748 1472 1884 1756 Ansættelse med løntilskud (d) 4398 3939 3374 3179 3090 Ansættelse med løntilskud (k) 4420 4001 3683 3405 3270 Jobrotation (d) 2808 2287 1550 1472 971 Jobrotation (k) 767 642 443 401 255 Fleksjob3 53861 54833 55799 56813 57865 Skånejob3 3874 3909 3926 3962 4051 Barselsdagpenge i alt 45879 45827 45884 47037 44964 Tilbagetrækning i alt 308135 303837 299076 294817 288194 Førtidspension4 218565 216721 214717 212531 208521 Efterløn 83824 81425 78794 76847 74401 Fleksydelse5 5746 5691 5565 5439 5271 Øvrige ydelsesmodtagere i alt 177602 180573 182615 185572 187041 Kontanthjælpsmodtagere6 88797 88232 87977 86955 86556 Kontanthjælp til udlændinge6 4565 5496 6211 6991 8777 Revalideringsydelse 1694 1630 1579 1523 1470 Ledighedsydelse 12881 12639 12589 12454 12388 Sygedagpenge mv.7 55297 54974 53821 54399 52525 Ressourceforløb 8521 9890 11158 12382 13472 Jobafklaringsforløb 5846 7711 9281 10869 11855 SU-modtagere 324070 325027 325181 325504 324420